SUID-AFRIKAANSE RADIOLIGA NUUS VIR SONDAG 7 JULIE 2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. `n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word, en jy kan ook daar inteken om nuwe 
bulletins per e-pos te ontvang. 


Ons begin die bulletin met nuus van stil sleutels. 


Dit is met leedwese dat ons moet aankondig dat die sleutels van vier radio 
amateurs stil geword het. 


Die sleutel van John Sutherland, ZSL-1190 van Ventersburg, het stil geword van 
23 Maart 2019. Ons meegevoel aan sy vrou, Helena, familie en vriende. 


Die sleutel van Doug Wetton, ZS6BXU, het op Sondag 30 Junie 2019 stil geword. 
Ons diepste simpatie gaan uit na sy vrou Merle en kinders Beverly, Vaughn, 
Wayne, familie en vriende. 


Die sleutel van Norman Arcus, ZS6SOA, het stil geword. Ons betuig ons mede- 
lye aan sy familie en vriende. 


Die sleutel van Koos Dames, ZSL-6774 wat tans die RAF gedoen het, het op 
Vrydag 5 Julie 2019 stil geword. Ons betuig ons medelye met sy familie en 
vriende. 


POUSE 

In die nuus, vandag: 

DIE Z$5 NAELLOOP VANMIDDAG 

DIE SARL POSISIE OP DIE FRANS WRC-2023 VOORSTEL 
en 


DIE RADAR UITDAGING EN DIE IARU HEF KAMPIOENSKAPPE VOL- 
GENDE NAWEEK 


Bly ingeskakel vir meer inligting oor hierdie en ander interessante nuusitems. 
DIE Z$5 NAELLOOP VANMIDDAG 


Die ZS5 Naelloop is 'n prettige aktiwiteit om kontakte tussen radio amateurs in 
KwaZulu-Natal en radio amateurs in Suider-Afrikaanse lande te bevorder. Dit 
is 'n gelykgolf en foon kompetisie op 40 meter en vind plaas vanaf 14:00 tot 
15:00 UTC op Sondag 7 Julie 2019. ZS5-stasies sal 'n RS- of RST-verslag en 


hul dorp se naam of afkorting gee, ander stasies sal 'n RS of RST-verslag en hul 
provinsiale of lands afkorting gee. Logstate in die ADIF, Cabrillo of MS Excel 
met die naam “My roepsein ZS5 Naelloop” moet ingedien word teen 15 Julie 
2019 per e-pos aan zs5contest@harc.org.za. Die Excel-logstaat kan gevind word 
op die Kompetisie bladsy op die Liga-webblad. Die reëls verskyn op bladsy 60 
van die 2019 SARL Blouboek. 


DIE SARL POSISIE OP DIE FRANS WRCO-2023 VOORSTEL 


Die SARL het verskeie versoeke om verduideliking en meer inligting ontvang 
oor die onlangse Franse voorstel vir die uitbreiding van frekwensies vir lugvaart- 
dienste, insluitend die 2 m-amateur band. Die SARL reageer soos volg: 


Die deel van die 1 240 - 1 300 MHz-band met die Galileo-satelliet navigasie-stelsel 
en die voorstel van Frankryk om `n verskeidenheid frekwensies, insluitende die 
144 MHz-amateur band, vir toekomstige primêre lugvaartkundige toepassings 
was bespreek tydens die vergadering van die Europese Konferensie van Pos en 
Telekommunikasie Administrasies (CEPT) Projekspan A, een van die groepe 
wat vir WRO-19 voorberei. Die GEPT-vergadering het beskouings oorweeg dat 
die Galileo-kwessie nie tans `n WRC-23 agendapunt regverdig nie en moet dit 
eers in die GEPT ondersoek word. Die voorstel vir nuwe lugvaart frekwensies, in- 
sluitende 144 MHG, is ongelukkig nie sterk teenkanting van ander administrasies 
gekry nie en sal in Augustus vanjaar aan die hoër vlak CEPT-GPG oorgedra 
word. 


CGEPT sal sy finale besluite neem tydens die 26 tot 30 Augustus 2019 WRGO-19 
Konferensie Beplanningsgroep vergadering vir voorstelle wat in Oktober aan 
TTU WRGO-19 voorgelê sal word. As daar tydens WRGC ooreengekom word, sal 
die Internasionale Telekommunikasie-unie (ITU) in November 2019 met hulle 
begin werk en dit sal gedurende 2020 tot 2023 vir WRC-23 voortduur. Die 
verskillende amateur radio-organisasies in GEP'T-lande werk saam met hul ow- 
erhede om die voorstel te blok om as 'n agendapunt vir WRO-23 voorgestel 
te word. Die TARU Streek 1 het sy sterk opposisie by die CEPT Projekspan 
A-vergadering geopper en sal dit voortgaan. 


In Suid-Afrika word agenda-items vir WRC-19 en voorstelle vir WRO-23 agenda- 
punte bespreek by die Departement van Kommunikasie geleide Nasionale Voor- 
bereidende Werkgroep vir WRO-19 en Suid-Afrika se posisie word ooreengekom. 
Suid-Afrika se posisies word geloods vir ondersteuning op die SAOG-vlak en 
daarna by die Afrika Telekommunikasie-unie vir Suid-Afrika se benadering om 
as die Afrika-posisie aangeneem te word. Die SARL is 'n permanente lid van 
die NVWG en neem deel aan al die vergaderings en besprekingsgroepe. Die 
NVWG sal in September vergader om die finale agendapunte te hersien en sy 
posisie aan die Kabinet vir goedkeuring voor te lê om die finale posisie te word 
en as `n inligtingsdokument vir afgevaardigdes wat WRO-19 in Egipte bywoon. 
Suid-Afrika bied aan die einde van Augustus die ATU APM4 aan waar die 
Afrika-posisie vir Agenda-items gefinaliseer word. Die SARL verteenwoordig 
die TARU by hierdie vergadering. 


“Dit is verstaanbaar dat mense bekommerd is oor hierdie ontwikkelinge,” het 
SARL president Nico van Rensburg, ZS6OL, gesê. “Die SARL is ten volle in 
aanraking met die besprekings en sal by die NVWG-vergadering vir Suid-Afrika 
steun om teen die Franse voorstel te stem indien dit deur CEPT ondersteun 
word en ter tafel gelê word om `n agenda-item vir WRC-23 te word.” Dit moet 
verstaan word dat indien die Franse voorstel die WRC-23-agenda maak, verskeie 
studiegroepe gevorm sal word om na die uitvoerbaarheid van die voorstel te kyk. 
Die SARL sal aan die owerhede van Suid-Afrika `n beroep doen om `n lid op 
die betrokke studiegroep te hê en hom of haar dienooreenkomstig opdrag gee. 


Nico van Rensburg het gesê hy verstaan die bekommernisse wat in die verskil 
lende media uitgespreek word, maar waarsku teen die feit dat dit onnodig geskep 
word. “Die SARL is aan die bestuur van sake op die gebied. Ek doen `n beroep 
op radio amateurs om te wys hoe hulle die frekwensiespektrum wat hulle tot 
hul beskikking het, waardeer deur aktief op die bande te wees. Die band wat 
deur ander bespreek word, die 2-meter-band, bied so baie interessante uitdag- 
ings en aktiwiteite. Ek moedig jou aan om deel te neem aan die verskillende 
aktiwiteite, praat oor die dorp, neem deel aan langafstand kommunikasie, werk 
satelliete met die nuut geloodsde AMSAT SA 2 m/70 cm Yagi, woon die BHF 
werkswinkel by op 20 Julie 2019 by die NARS. 


“Radiofrekwensies is in aanvraag deur baie organisasies en kommersiële belange. 
Daar is groepe wat op 'n gereelde basis band besetting monitor en kyk vir bande 
waar daar lae aktiwiteit is. My advies is nie net luister nie, maar wees aktief. 
Geen aktiwiteit skep geleenthede vir ander om te begin om eise te stel om hul 
behoeftes vir spektrum te bevredig. Wees radioaktief, laat jou stem op die 
bande gehoor word.” 


Die Franse voorstel is `n duidelike illustrasie, as daar ooit een nodig was, vir 
amateur radio op nasionale en internasionale vlak om met `n verenigde stem te 
praat, dan is dit nou. `n Sterk verteenwoordigende nasionale vereniging is die 
belangrikste om die stem te laat hoor. As jy nie reeds `n lid van die SARL is 
nie, sluit nou aan en wees deel van `n sterk nasionale stem om `n toekoms vir 
die amateur radio te verseker. ” 


Die SARL werk op nasionale en internasionale vlak om by te dra, tot `n positiewe 
uitkoms vir die komende Wêreld Radio Konferensie-19 items en WRC-23 Agenda 
voorstelle. 


Jy luister na `n nuusbulletin van die Suid-Afrikaanse Radioliga wat op die 
145,750 MHZz-herhaler deur die Kaapstad Amateurradiosentrum herlei word. 


DIE SARL/AMSAT SA BHF WERKSWINKEL 


Die sluitingsdatum vir besprekings vir die SARL/AMSATSA BHF werkswinkel 
op Saterdag 20 Julie nader. Bespreek nou vir hierdie bemagtigings geleentheid, 
vind al die besonderhede op www.sarl.org.za. Bespreek nou jou plek! 


KONTROLEER JOU E-POS EN POSADRES OP DIE SARL WEB 


Kelley by die NARS en Willem, ZS6X by die @OSL-Buro, vra dat jy jou e-pos en 
posadresse op die SARL-databasis sal kontroleer. E-posse aan die volgende lede 
het onafgelewer terug gekom - 4S5GMW; ZS6RAD; ZR6SA en ZR6SW. Willem 
sê hy ontvang koeverte met OSL kaarte terug gemerk “Posbus Gesluit.” 


DIE RADAR UITDAGING EN DIE IARU HEF KAMPIOENSKAPPE VOL- 
GENDE NAWEEK 


Die Winter RAaDAR Uitdaging vind plaas vanaf 00:00 UTC tot 23:59 UTC op 
Saterdag 13 Julie, maar jy hoof net vir vier uur te werk. Aktiwiteit vind plaas 
op HF, BHF, UHF en hoër en alle modusse word toegelaat. Lees al die reëls op 
bladsy 30 van die 2019 SARL Blouboek. 


Die TARU HF Kampioenskappe vind plaas vanaf 12:00 UTC op Saterdag 13 
Julie en eindig om 11:59 UTC op Sondag 14 Julie 2019 met gelykgolf en foon 
aktiwiteit op 160 tot 10 meter. Die doel is om soveel ander amateurs, veral 
die TARU-lidlande se hoofkwartier stasies, regoor die wêreld, te kontak. TARU- 
Ledeverenigings sal `n RS- of RST-verslag en Verenigings afkorting gee - 599 
SARL; TARU Beamptes sal 'n RS- of RST-verslag en AG, R1, R2 of R3 gee en 
die res sal `n RS- of RS$T-verslag en ITU-sone gee. Vir Suid-Afrika is dit Sone 
57. Die reëls kan op bladsy 46 van die Julie 2019 Radio ZS gelees word. 


DIE SUID-AFRIKAANSE MORSE KODE HERLEWING IS VOLLE SWANG! 


Die Gelykgolf-herlewing het begin, besoek die ZS-CW Facebook-bladsy om meer 
uit te vind. Kontak Mike, ZS6MSW by e-pos zsémsw@gmail.com om by die 
vinnig groeiende WhatsApp groep CW POTA/SOTA aan te sluit. Ontmoet die 
operateurs op 7 035 kHz en 3 545 kHz na ure en oor naweke. 


KOMPETISIE UITSLAE 


Veertien logstate is ontvang vir die SARL Top Band @SO Geselligheid wat van 
20 tot 24 Junie op die lug was. Die volledige stel uitslae kan gevind word op die 
Kompetisie bladsy op die Liga-webblad. 


1ste Lukas Holtzhausen, ZS6LH - 225 punte 2de Johan van Zijl, ZS4DZ - 180 
punte 3de Kobus Boshoff, ZS6BOS - 148 punte 


Baie geluk aan Lukas! 
HF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar geen sonvlekke sigbaar nie. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Amateurs kan bruikbare DX openinge op die 18 tot 30 m 
bande verwag. Besoek gerus die webtuiste spaceweather.sansa.org.za, vir meer 
inligting. 


Nou die Dagboek van Gebeure vir die volgende paar weke: 


Vandag - die 4S5 Naelloop 13 Julie - die Radar Uitdaging en die registrasie vir 
die Oktober RAFE open. 13 en 14 Julie - die TARU HF Kampioenskappe met 
ZS9HO 14 Julie - die RSGB Krieket Wêreldbeker-marathon eindig, jou laaste 
kans om ZS19WC te werk 17 Julie - die SARL Woensdag 80 m Klub Naelloop 
20 Julie - die SARL/AMSAT SA BHF Werkswinkel by die NARC en die Winter 
ORP Kompetisie 21 Julie - die ZS2 Naelloop 


Om die bulletin mee af te sluit, `n opsomming van ons hoof berig: 


Die ZS5 Naelloop is 'n prettige aktiwiteit om kontakte tussen radio amateurs in 
KwaZulu-Natal en radio amateurs in Suider-Afrikaanse lande te bevorder. Dit 
is `n gelykgolf en foon kompetisie op 40 meter en vind plaas vanaf 14:00 tot 
15:00 UTG op Sondag 7 Julie 2019. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7,082 kHz laer syband en verskeie herleidings op 
BHF en UHF frekwensies regoor Suid-Afrika. `n Heruitsending vind op Maandae 
aande om 19:30 Sentraal Afrika Tyd op 3,620 kHz plaas met vergunning van 
Andy, ZS6ADY. Ons ontvang graag jou seinrapporte, kommentaar en voorstelle, 
stuur `n @-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 


saamgestel deur Dennis Green, 4S4BS en gelees deur .. iii ves ee oe ve He He be Gee aak Gee AAR Re be be 


Die Afrikaanse Nuusspan groet nou en wens jou “n mooi week toe. Totsiens. 


/EX 


